'นัดมาแซ่บ' ร้านเล็กๆ ริมทาง ย่านลาดพร้าว 71 เป็นร้านอาหารเวียดนาม-อีสาน ที่มีเมนูให้เลือกพอสมควร อยากทานอะไรก็ติ๊กใส่กระดาษได้เลย เผ็ดระดับไหนก็มีให้เลือกอีกด้วย

ด้วยความที่อยากกินหลายๆ อย่างก็เลยไม่ได้สั่งตำถาดหลุมมา เลือกที่จะสั่งส้มตำมา 2 อย่างเพื่อความหลากหลายแทน

ตำซั่วลาว - สีและกลิ่นของปราร้านี่นำมาเลย นัวได้อีก
ตำไทยไข่เค็ม - ออกเค็มไปนิดนึง
คอหมูย่าง - แฟนเราชอบมาก บอกว่าย่างมากำลังดี นิ่มๆ แต่เรากินไปคำเดียวก็จอดแล้ว ความมันมีเยอะจริง เลยขอบายค่ะ
น้ำตกหมู - ติดไปทางเค็มค่ะ และเนื้อหมูติดมันเยอะ เราเลยไม่ค่อยปลื้ม // แต่แฟนปลื้มมาก
ต้มแซ่บกระดูกอ่อน - อันนี้ชอบค่ะ รสชาติดีเลย เนื้อหมูเปื่อยกำลังดี
ไก่ทอดสมุนไพร - ถือว่าเป็นตัวเด็ดของวันนี้เลยค่ะ อร่อย รสชาติเข้าถึงเนื้อทุกชิ้น ทอดมาไม่อมน้ำมันด้วย เมนูนี้แนะนำค่ะ

เช็คบิลมา ราคาไม่แพงค่ะ รวมข้าวเปล่า 2 จาน // น้ำเปล่า+น้ำแข็ง ทั้งหมดก็ 580.- อิ่มพุงกางเลยค่ะ

